钦定古今图书集成/明伦汇编/氏族典/第396卷 > 李东阳
## 钦定古今图书集成/明伦汇编/氏族典/第396卷 > 李东阳

按《明外史李东阳传》：“东阳，字宾之，茶陵人，以戍籍居
京师。天顺六年，举顺天乡试，遂成进士，选庶吉士。弘
治四年进太常少卿。五年擢礼部右侍郎，入内阁，专
典诰敕。八年，以本官直文渊阁，参预机务。东阳工古
文辞，阁中疏草必属之多，为人传诵。久之，进太子少
保，礼部尚书，受顾命。武宗立，加少傅，特进左柱国，荫”
一子，尚宝司丞。以老疾乞休，卒，谥“文正。”东阳事父淳，
有孝行。立朝五十年，清节不渝。